Case ID: 1099960
Sentence 0: Qətnamədən cavabdeh apellyasiya şikayəti verərək onun ləğv edilməsini xahiş etmiş, şikayətini məhkəmənin gəldiyi nəticə üçün mühüm əhəmiyyəti olan bütün faktiki halları aydınlaşdırmadığı, maddi imkansızlığından dolayı qaz xəttinə yalnız bir dəfə qanunsuz qoşulmuş olduğunu və bununla bağlı 28.03.2016-cı il tarixdə barəsində akt tərtib olunduqdan sonra qoşulduğu xəttin kəsildiyini nəzərə almadığı, bundan sonra heç vaxt kənar xətt vasitəsilə qazdan istifadə etmədiyi arqumentləri ilə əsaslandırmışdır.Məhkəmə kollegiyasının iclasında iştirak edən cavabdeh apellyasiya şikayətini müdafiə edərək onun təmin olunmasını, iddiaçının nümayəndəsi isə apellyasiya şikayətinin əsassız olduğunu bildirərək və iddia ərizəsinin məzmununa uyğun izahat verərək birinci instansiya məhkəməsinin qətnaməsinin dəyişdirilmədən saxlanılmasını xahiş etmişlər.